Xurxo Mariño

Xurxo Mariño Alfonso, nado en Lugo o 21 de abril de 1969, é biólogo, doutor en Ciencias Biolóxicas con especialización en neurofisioloxía pola Universidade de Santiago, profesor na Universidade da Coruña, escritor e divulgador científico en España.

 Formación académica 
Xurxo Mariño desenvolveu o seu posdoutorado no Instituto Tecnolóxico de Massachusetts (MIT), en onde foi colaborador. Realizou traballos de investigación en entomoloxía, pero ao final decantouse por especializarse en neurofisioloxía, a cal lle levou a facer o doutoramento. Despois da realización de dito posdoutorado, é profesor do Departamento de Medicina da Universidade da Coruña, especializado na área de fisioloxía humana.

No que atinxe á súa investigación en neurobioloxía, centrou os seus estudos na análise de distintas propiedades biofísicas e dos circuítos neuronais e mecanismos sinápticos e vías sensoriais na zona do tálamo, así como distintos tipos de neuronas que poidan implicarse no control motor da percepción visual e somatosensorial e a regulación nos niveis de actividade durante o sono-vixilia.

Dedícase á investigación de distintos aspectos do cerebro e do sistema nervioso.

 Vida persoal 
Ademais de ser investigador e docente, é autor do blog Culturacientífica.org  e realiza o labor de divulgación científica a través de café-teatro- científicos (actividades de carácter divulgativo que leva á ciencia ser aplicada nos bares) que se vinculan co grupo Neurocom, diversos discurshows (actividades que mesturan a charla e o teatro), conferencias  e deu diversas entrevistas reflectidas en páxinas web e xornais de tanto de carácter científico como non-científico, como por exemplo en GCiencia, xornal Público e na Asociación Española de Comunicación Científica, entre outros, onde relaciona cuestións científicas e mais as súas obras con diversas temáticas e as súas experiencias coa pretensión de fomentar a divulgación científica.

É membro da Sección de Ciencia, Natureza e Sociedade do Consello da Cultura Galega, do grupo de investigación Neurocom  e doutras sociedades de corte científica tanto a nivel de España como internacional.

Creou un software que trata sobre a estimulación, rexistro e análise electrofisiolóxicas.

A súa pretensión na divulgación de coñecemento científico, pretende ademais de aplicar a ciencia a diversos temas, a interacción co campo das humanidades.

Colabora co portal de Culturagalega.org na sección de ADN e co portal Naukas.com.

 Premios 
 En 2011, obtivo o Premio Especial do Xurado do Primeiro Certame FECYT de Comunicación Científica .
 En 2014, recibiu o Premio Tesla de Divulgación .
 En 2017, o Premio Lois Peñanovo .
 En 2018, recibiu, co seu libro Terra, o Premio Gala do Libro Galego-Mención Honorífica do XXIX Premio Prismas Casa das Ciencias á Divulgación .
2021: Premio Follas Novas do Libro Galego por Unha mente que voa.

 Relevancia e presenza nos medios 
Organiza monólogos a modo de reflexión no espazo de ciencia e tecnoloxía no canal da TVG, no programa Conexións.

 Obra 
 Os dados do reloxeiro. Ciencia amena para mentes inquietas (2005). Consello da Cultura Galega. Sección de Ciencia, Técnica e Sociedade
 Po de estrellas, Novas receitas científicas de os dados do reloxeiro (2008). Consello da Cultura Galega. Sección de Ciencia, Técnica e Sociedade.
 Terra. Ciencia, aventuras e sorpresas dunha viaxe arredor do mundo ( 2017). Xerais. Traducido ao castelán polo propio autor.
 Neurociencia para Julia (2013). Laetoli.
Unha mente que voa. Unha mirada á evolución da linguaxe (2020). Xerais. 128 páxs. ISBN  978-84-9121-761-9.

 Notas 

 Véxase tamén 
 Bibliografía 
 "Xurxo Mariño Alfonso". biometria.sgapeio.es. Consultado o 2019-04-07.
 "Xurxo Mariño". www.nextdoorpublishers.com . Consultado o 2019-04-07.
 Mariño, Xurxo. "Xurxo Mariño". Naukas . Consultado o 2019-04-07.
 "Xurxo Mariño, un dos divulgadores científicos máis prestixiosos de España, presenta o seu libro Tierra este venres ás 19 horas no Paraninfo". www.unizar.es. Consultado o 2019-04-07. 
 "Ficha de libro | Editorial Xerais". www.xerais.gal''. Consultado o 2019-04-07.

 Ligazóns externas 
 Ficha de Xurxo Mariño Alfonso UDC.

Categoría:Escritores en lingua galega
Categoría:Biólogos de Galicia
Categoría:Nados en Lugo
Categoría:Nados en 1969
Categoría:Alumnos da Universidade de Santiago de Compostela
Categoría:Profesores da Universidade da Coruña